|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна покраїна Войводина**Покраїнски секретарият за образованє, предписаня, управу и национални меншини – национални заєднїци**Булевар Михайла Пупина 16, 21000 Нови СадТел: +381 21 487 4609, 487 4876; 487 4702Факс: +381 21 487 46 14Ounz@vojvodinа.gov.rs |
|  | ЧИСЛО: 128-451-3375/2023-01 | ДАТУМ: 9.10.2023. року |

На основи члена 3. Правилнїка о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє и модернизациї ифраструктури установох основного и штреднього образованя и воспитаня и школярского стандарду на териториї АП Войводини («Службени новини АПВ», число 7/23) и Покраїнскей скупштинскей одлуки о буджету Автономней покраїни Войводини за 2023. рок («Службени новини АПВ», число 54/22, 27/23 – ребаланс и 35/23 – ребаланс) Покраїнски секретарият за образованє, предписаня, управу и национални меншини ‒ национални заєднїци (у дальшим тексту: Секретарият) розписує

**КОНКУРС**

**ЗА ФИНАНСОВАНЄ И СОФИНАНСОВАНЄ ПРОГРАМОХ И ПРОЄКТОХ ЗА ДЗВИГАНЄ КВАЛИТЕТУ ОСНОВНОГО И ШТРЕДНЬОГО ОБРАЗОВАНЯ – НАБАВКА ОПРЕМИ – ВИДЕО НАДПАТРУНКУ У ФУНКЦИЇ ПРОМОВОВАНЯ И УНАПРЕДЗЕНЯ БЕЗПЕЧНОСЦИ ШКОЛЯРОХ ЗА УСТАНОВИ ОСНОВНОГО И ШТРЕДНЬОГО ОБРАЗОВАНЯ И ВОСПИТАНЯ НА ТЕРИТОРИЇ AВТОНОМНЕЙ ПОКРАЇНИ ВОЙВОДИНИ У 2023. РОКУ**

Конкурс ше розписує на суму средствох яки обезпечени з Покраїнску скупштинску одлуку о буджету Автономней покраїни Войводини за 2023. рок («Службени новини АПВ», число 54/22, 54/22, 27/23 – ребаланс и 35/23 – ребаланс) и то за финансованє и софинансованє набавки опреми за видео-надпатрунок и опреми за повязованє з мониторинґ просторию за установи основного и штреднього образованя и воспитаня на териториї Автономней покраїни Войводини у вкупней суми **20.000.000,00** динари (на уровню основного образованя и воспитаня **13.000.000,00 динари** и на уровню штреднього образованя и воспитаня **7.000.000,00** **динари).**

Финансийни обовязки ше будзе реализовац у складзе з ликвиднима можлївосцами буджету Автономней покраїни Войводини за 2023. рок.

**УСЛОВИЯ КОНКУРСУ**

1. *Подношителє прияви*

Право участвовац на Конкурсу маю установи основного и штреднього образованя на териториї АП Войводини чий снователь Република Сербия, автономна покраїна або єдинка локалней самоуправи.

*2. Критериюми розподзельованя средствох*

Критериюми розподзельованя средствох по Правилнїку о додзельованю буджетних средствох Покраїнского секретарияту за образованє, предписаня, управу, национални меншини – национални заєднїци за финансованє и софинансованє модернизациї инфраструктури установох основного и штреднього образованя и воспитаня и школярского стандарду на териториї АП Войводини тоти:

1. значносц реализациї проєкту у одношеню на безпечносц школярох, наставнїкох и занятих хтори хасную обєкти;
2. значносц реализациї проєкту у одношеню на обезпечованє квалитетних условийох за окончованє воспитно-образовней роботи;
3. финансийна оправданосц проєкту;
4. отримуюцосц проєкту;
5. локална, односно реґионална значносц проєкту;
6. активносци яки подняти зоз цильом реализациї проєкту;
7. обезпечени жридла средствох за реализацию проєкту;
8. сума средствох од видаваня обєкту або часци обєкту яку ше уплацело до буджету Автономней покраїни Войводини у предходним календарским року кед конкурс розписани.

У случаю подношеня прияви зоз софинансованьом набавки опреми, средства яки обезпечени на мено учасци установи можу буц власни, з донацийох и з буджету шицких уровньох власци.

Першенство у додзельованю средствох по конкурсу, буду мац установи хтори доруча доказ же локална самоуправа на чиєй териториї установа ма шедзиско, найпознєйше по конєц 2023. року, будзе финансовац опреманє мониторинґ просториї хтора ше будзе находзиц у просторийох локалней полицийскей станїци/оддзелєня, зоз чим ше зложела и компетентна Полицийска управа.

Окрем того, при додзельованю средствох ше будзе водзиц рахунку и о умрежованю цо векшого числа установох на уровню єдней єдинки локалней самоуправи хтора ше обовязала же будзе финансовац опреманє мониторинґ просториї.

По додзельованю средствох по Конкурсу, Хаснователь длужен при набавки опреми поступац у складзе з одредбами Закона о явних набавкох («Службени глашнїк РС», число 91/2019).

**СПОСОБ ПОДНОШЕНЯ ВИМАГАНЯ**

Вимаганя за додзельованє средствох ше подноши на єдинственим формуларе Секретарияту (єдна установа подноши лєм єдну прияву). Комплетну конкурсну документацию мож превжац од **11. октобра 2023. року** на web-адреси Секретарияту [**www.puma.vojvodina.gov.rs**](http://www.puma.vojvodina.gov.rs)

Вимаганя ше доручує по пошти на адресу: Покраїнски секретарият за образованє, предписаня, управу и национални меншини – национални заєднїци з назначеньом «За конкурс – за финансованє и софинансованє набавки опреми за установи основного и штреднього образованя и воспитаня на териториї Aвтономней покраїни Войводини у 2023. року», Булевар Михайла Пупина 16, 21000 Нови Сад, або ше их подноши особнє зоз придаваньом на писарнїцу покраїнских орґанох управи у Новим Садзе (у прижемю будинку Покраїнскей влади).

Ґу прияви на конкурс ше подноши:

1. нєвязане понукнуце - предрахунок за набавку опреми за видео-надпатрунок и опреми за повязованє з мониторинґ просторию;
2. у случаю софинансованя доручиц доказ о обезпечених средствох за софинансованє набавки опреми (контракт, ришенє, вивод з буджету єдинки локалней самоуправи, финансийного плану установи або подобне) вєдно зоз шорово подписану и печацовану Вияву одвичательней особи установи/єдинки локалней самоуправи о учасци у софинансованю набавки предметней опреми (Вияву доручиц у шлєбодней форми);
3. контракт о закупе обєкту або часци обєкту у явней власносци Автономней покраїни Войводини, хтори бул на моци у предходним календарским року и доказ о уплацованю средствох до буджету Автономней покраїни Войводини, зоз предходного календарского року;
4. Потвердзенє/вияву локалней самоуправи, на чиєй териториї школа ма шедзиско, же найпознєйше по конєц 2023. року будзе финансовац опреманє мониторинґ просториї у просторийох локалней полицийскей станїци/застановки (кед постої);
5. Потвердзенє/вияву локалней полицийскей станїци/застановки же обезпечи просторию за мониторинґ просторию (кед постої).

**Термин за подношенє приявох на Конкурс то 19. октобер 2023. року.**

Секретарият затримує право од подношителя вимаганя, по потреби, питац додатну документацию и информациї, односно за додзельованє средствох одредзиц виполньованє потребних условийох.

Комисия нє будзе розпатрац:

* нєподполни прияви;
* нєблагочасни прияви (прияви хтори послати по термину яки назначени як остатнї дзень конкурсу);
* нєдошлєбодзени прияви (прияви хтори поднєсли нєовласцени особи и субєкти хтори нє предвидзени з конкурсом);
* прияви хтори ше нє одноша на з конкурсом предвидзени наменки;
* прияви хасновательох хтори у предходним календарским року нє оправдали средства яки додзелєл Секретарият през финансийни и наративни звити.

Резултати Конкурсу буду обявени на интернет-боку Секретарияту.

**Заинтересовани особи додатни информациї у вязи з реализацию Конкурсу можу достац у Секретарияту на телефон: 021/487 4348, 487 4702 и 487 4036.**

 **ПОКРАЇНСКИ СЕКРЕТАР,**

 **Жолт Сакалаш**